Vildi ekki að fólk liti á sig sem sjúkling Emilia Clarke vildi ekki að fólk liti á sig sem sjúkling . AFP Leikkonan Emilia Clarke segir ástæðuna fyrir því að hún greindi ekki frá heilsukvillum sínum þegar hún var sem veikust hafa verið að hún vildi ekki að fólk liti á sig sem sjúkling . Clarke fékk tvo slagæðagúlpa á tveimur árum , árin 2011 og 2013 . Í bæði skiptin fór hún í stórar skurðaðgerðir . Hún greindi ekki frá veikindum sínum opinberlega meðan á þeim stóð . Þá fór hún með aðalhlutverk í Game of Thrones og náði heilsu til þess að leika á milli slagæðagúlpanna . Hún fer nú með aðalhlutverk í jólakvikmyndinni Last Christmas . Í viðtali við The Observer segir hún að eftir svo alvarlega heilsubresti sé auðvelt að halda að hún sé að deyja þegar hún sé ofþreytt eða með flensu . Clarke segist nú vera komin á þá skoðun að slagæðagúlparnir hafi verið góðir fyrir ferilinn hennar . „ Af því að ég átti aldrei að verða „ ungi leikarinn sem fer út af sporinu “ - týpan og alltaf í slúðurblöðunum . Og að hafa fengið slagæðagúlp á nákvæmlega sama tíma og ferill minn hófst hefur gefið mér sjónarhorn á lífið sem ég hefði annars ekki fengið , “ sagði Clarke .